โซนิค เดอะ เฮดจ์ฮ็อก (ภาพยนตร์)

| โซนิค เดอะ เฮดจ์ฮ็อก |
| --- | --- |
ใบปิดภาพยนตร์
กำกับ: เจฟฟ์ โฟว์เลอร์
บทภาพยนตร์: แพทริก เคซี  จอร์ช มิลเลอร์  โอเรน ยูเซียล
เนื้อเรื่อง: แวน โรบิชอกซ์  อีวาน ซัสเซอ
สร้างจาก: แฟรนไชน์เกมของ เซก้า โซนิค เดอะ เฮดจ์ฮ็อก โดย โซนิคทีม
อำนวยการสร้าง: โทบี้ แอชเชอร์  เจฟฟ์ โฟว์เลอร์  นีล เอช. มอริตซ์  แดน เจวอน  ดิมิทรี่ เอ็ม จอห์นสัน   ทะเกะชิ อิโต  เมียะ โอนิชิ  โทรุ นากาฮาระ  ทิม มิลเลอร์
นักแสดงนำ:   เจมส์ มาร์สเดน  เบน ชวาร์ตซ์  ทิก้า ซัมพ์เตอร์  นาตาชา โรธเวลล์  นีล แมคโดโนห์  อดัม พาลลี่  จิม แคร์รีย์ 
กำกับภาพ: สตีเฟน เอฟ. วินดอน
ตัดต่อ: สเตซี่ย์ ชโรเดอร์
ดนตรีประกอบ: Junkie XL
บริษัทผู้สร้าง: เซก้า Original Film 
ผู้จัดจำหน่าย:  พาราเมาต์พิกเจอส์ (สหรัฐ)  โตโฮ (ญี่ปุ่น)  ยูไนเต็ด อินเตอร์เนชั่นแนล พิคเจอร์ส (ยูไอพี) (ไทย) 
วันฉาย:   14 กุมภาพันธ์ ค.ศ. 2020 (2020-02-14) (อเมริกา)  26 มิถุนายน ค.ศ. 2020 (2020-06-26) (ญี่ปุ่น) 
ความยาว: 99 นาที
ประเทศ: อเมริกา ญี่ปุ่น
ภาษา: อังกฤษ
ทุนสร้าง: 95 ล้านเหรียญ
ทำเงิน: 319.7 ล้านเหรียญ
ต่อจากนี้: โซนิค เดอะ เฮดจ์ฮ็อก 2 (ภาพยนตร์)
โซนิค เดอะ เฮดจ์ฮ็อก (อังกฤษ : Sonic The Hedgehog)  เป็น ภาพยนตร์ ไลฟ์แอ็คชั่น แฟนตาซี ตลก ผจญภัย สร้างจากแฟรนไชส์เกม โซนิคเดอะเฮดจ์ฮ็อก โดย เซก้า ภาพยนตร์ลำดับแรกในภาพยนตร์ชุดโซนิค จัดจำหน่ายโดย พาราเมาต์พิกเจอส์ ภาพยนตร์กำกับโดย เจฟฟ์ ฟาวเลอร์ และเขียนโดย แพทริก เคซี, จอร์ช มิลเลอร์ และ โอเรน ยูเซียล จากบทโดย แวน โรบิชอกซ์ และ อีวาน ซัสเซอร์. ภาพยนตร์เรื่องนี้นำแสดงโดย เบน ชวาร์ตซ์ ให้เสียงของ โซนิคเดอะเฮดจ์ฮ็อก และ จิม แคร์รี่ รับบท เป็นดร.โรบอทนิกส์ ร่วมด้วย เจมส์ มาร์สเดน ทิก้า ซัมพ์เตอร์, อดัม พาลลี่ และ นีล แมคโดโนห์ โดยในภาพยนตร์เล่าถึง นายอำเภอของเมืองเล็ก ๆ แห่งหนึ่งต้องช่วยเหลือโซนิค  สิ่งมีชีวิตสีฟ้ารูปร่างคล้ายเม่น ขณะที่ต้องหลบหนีจากรัฐบาล และด็อกเตอร์ โรบอทนิกส์ จากเหตุการณ์บางอย่างที่เขาก่อขึ้นโดยไม่ได้ตั้งใจ ภาพยนตร์ดัดแปลงโดยนำองค์ประกอบของเกมต้นฉบับ โซนิค เดอะ เฮดจ์ฮ็อก และ โซนิค แอดเวนเจอร์ โดยมีตัวละครคนแสดงมีบทบาทนำร่วม
หลังจากกระแสในด้านลบของโมเดลโซนิค เจฟฟ์ ฟาวเลอร์ ได้ประกาศทางทวิตเตอร์ว่าวันฉายจะถูกเลื่อนไปเป็นวันที่ 14 กุมภาพันธ์ พ.ศ. 2563 เพื่อให้ทีมงานมีเวลาแก้ไขโซนิคมากขึ้น เนื่องจากกระแสของภาพยนตร์เป็นแง่ลบส่วนมาก ภายหลังการปล่อยตัวอย่างแรกออกมา ภาพยนตร์เข้าฉายรอบเปิดตัววันที่ 25 มกราคม พ.ศ. 2563 ใน พาราเมาต์เธียร์เตอร์ มีกำหนดเข้าฉายในประเทศญี่ปุ่น 26 มิถุนายน พ.ศ. 2563
ภาพยนตร์เข้าฉาย โดยได้รับเสียงวิจารณ์ชื่นชมอย่างล้นหลาม โดยชื่นชมทีมนักแสดง บุคลิกของโซนิค ความซื่อสัตย์ ในขณะที่บางส่วนวิจารณ์ถึงเนื้อเรื่องที่คาดเดาง่ายและไม่มีอะไรใหม่ การโฆษณาแฝงที่ทำได้ไม่ดี โดยทำรายได้เปิดตัวในอเมริกา 3 วันแรก 57 ล้านเหรียญ และทำรายได้รวมทั่วโลก 319.7 ล้านเหรียญ เป็นภาพยนตร์ที่ทำรายได้เปิดตัวในวันหยุดราชการของอเมริกาในเดือนกุมภาพันธ์เป็นอันดับที่สี่ ครองแชมป์หนังทำเงินสูงสุดประจำสุดสัปดาห์ 2 สัปดาห์ซ้อนในประเทศอเมริกา เป็นภาพยนตร์ทำเงินสูงสุดจากทั่วโลกปี 2020 เป็นอันดับที่ 6 และเป็นภาพยนตร์ที่สร้างจากเกมที่เปิดตัวและทำรายได้สูงเป็นอันดับสองของอเมริกา และเป็นภาพยนตร์ที่สร้างจากเกมที่ทำได้รายได้สูงสุดเป็นอันดับ 8 ของโลก เป็นรองภาพยนตร์ภาคต่อ โซนิค เดอะ เฮดจ์ฮ็อก 2 (ภาพยนตร์) ภาพยนตร์ทำรายได้ในประเทศไทย 8 ล้านบาท
ภาพยนตร์ประสบความสำเร็จอย่างคาดไม่ถึงและทำให้ภาพยนตร์ลำดับต่อมาและซีรีส์ภาคแยกถูกสร้างตามมา แฟรนไชน์ทำรายได้รวม 1 พันล้านเหรียญสหรัฐด้วยภาพยนตร์ไตรภาค
ภาคต่อ โซนิค เดอะ เฮดจ์ฮ็อก 2 (ภาพยนตร์) ได้รับการประกาศผ่านทวิตเตอร์ของเจฟฟ์ ฟาวเลอร์ ผู้กำกับภาพยนตร์ ในวันที่ 29 พฤษภาคม 2563 มีกำหนดฉายอย่างเป็นทางการในสหรัฐอเมริกา วันที่ 8 เมษายน พ.ศ. 2565 โดยจะเป็นภาพยนตร์เปิดซีรีส์ในภาพยนตร์ชุดโซนิค ในขณะที่ภาคต่อของไตรภาค โซนิค เดอะ เฮดจ์ฮ็อก 3 (ภาพยนตร์) กำหนดฉายในวันที่ 20 ธันวาคม ค.ศ. 2024 ควบคู่กับ นัคเคิลส์ ซีรีส์ภาคแยกที่นำแสดงโดย นัคเคิลส์ และเวด วิปเปิล จะออกฉาย บนพาราเมาต์+ บริการสตรีมมิ่งทางออนไลน์ของพาราเมาต์ในปี 2023 ภาพยนตร์ลำดับที่ 4 โซนิค เดอะ เฮดจ์ฮ็อก 4 กำหนดฉายในปี 2027 ควบคู่กับซีรีส์ภาคแยกที่นำแสดงโดย ชาโดว์ เดอะ เฮดจ์ฮ็อกในปี 2026